**ՀԻՄՆԱՎՈՐՈՒՄ**

ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 20-Ի ԹԻՎ 109-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է Վանաձորի համայնքապետարանի աշխատակազմի առևտրի և տրանսպորտը համակարգող բաժնի պետի պաշտոնակատարի կողմից ներկայացված զեկուցագրով, որի համաձայն անհրաժեշտություն է առաջացել Վանաձոր համայնքի շրջանաձև երթևեկության փոփոխության համար իրականացնել ճանապարհային նշանների տեղադրման և նշագծման աշխատանքներ:

1. Առաջարկվող կարգավորման նպատակը.

Կատարելով փոփոխություններ Վանաձոր համայնքի 2018 թվականի բյուջեում, 04 բաժնի 5-րդ խմբի 1-ին դասով ավելացվում է նոր ծախսային ծրագիր՝ «Շրջանաձև երթևեկության փոփոխության համար ճանապարհային նշանների տեղադրում և նշագծում», որի նպատակն է շրջանաձև երթևեկության փոփոխման միջոցով առավել անվտանգ դարձնել այն:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

Փոփոխության արդյունքում ակնկալում է Վանաձոր համայնքում ապահովել շրջանաձև երթևեկության բնականոն գործունեությունը: